ઈ.સ. 1925માં એણે જૂતા ઝંબોના નામની અભિનેત્રી સાથે લગ્ન કર્યા ને 1930માં તો છૂટાછેડા પણ થઇ ગયા.1933માં નાઝી સરકારના પ્રચાર મંત્રી ગોબલ્સે એના સમગ્ર સાહિત્ય પર બંધી મૂકી એટલું જ નહિ, એના પુસ્તકોની જાહેરમાં હોળી કરી. વળી એણે પોતાની અટકની જોડણી બદલેલી તેથી એના દેશપ્રેમ વિષે પણ શંકા કરવામાં આવી. નાઝીઓએ પાછું એવું જુઠ્ઠાણું ચલાવ્યું કે રેમરકે પ્રથમ વિશ્વયુદ્ધ વખતે સક્રિય ભાગ નહતો લીધો. રિમાર્કને પ્રતીત થઇ ગયું કે હવે અહીંથી ઉચાળા ભરવાનો સમય થઇ ગયો છે તેથી 1933માં એ એની ભૂતપૂર્વ પત્ની સાથે સ્વિત્ઝરલેન્ડ જતો રહે છે. પેલો વીલા એનું આશ્રયસ્થાન થઇ જાય છે.